Isaiah Berlin

Athronydd o Loegr oedd Syr Isaiah Berlin OM CBE FBA (6 Mehefin 1909 – 5 Tachwedd 1997). Ef oedd sylfaenydd ac Arlywydd gyntaf Coleg Wolfson, Rhydychen.

Fe'i ganwyd yn Riga, oedd yn rhan o Ymerodraeth Rwsia ar y pryd ond sydd bellach yn brifddinas Latfia. Wedi cyfnod yn St Petersburg, symudodd y teulu i Loegr yn 1929. Cafodd ei addysg yn Ysgol Sant Pawl, Llundain, ac yng Ngholeg Corpus Christi, Rhydychen. Priododd Aline Halban, née de Gunzbourg, ym 1956.

Enillodd Wobr Erasmus ym 1983.

Bu farw yn Rhydychen a chladdwyd ef ym Mynwent Wolvercote.

 Gwaith athronyddol 
Nid oedd Berlin yn hoff o ysgrifennu fel y cyfryw  - byddai'n datgan ei draethodau ar lafar ac roedd yn rhaid i'w ysgrifenyddion drawsgrifio'r cyfan. Trawsgrifiadau o ddarlithoedd yw nifer o'i weithiau nodedig, megis Two Concepts of Liberty ac Historical Inevitability.

Mewn darlithoedd ac yn casgliad o draethodau Three Critics of the Enlightenment, bu'n ail-ymweld â gwaith Johann Gottfried von Herder, Johann Georg Hamann ac eraill oedd yn beirniadu gwerthoedd yr Oleuedigaeth ac yn gosod seiliau rhamantiaeth.

Roedd yn arddel y syniad bod gwahanol werthoedd moesol yn gallu bod cyn bwysiced â'i gilydd (value pluralism), a'r syniad bod yn rhaid i ryddid ddod gyda'r grym a'r adnoddau i weithredu (positive liberty).

Cyfeiriadau

Categori:Athronwyr o Loegr
Categori:Cyn-fyfyrwyr Coleg Corpus Christi, Rhydychen
Categori:Genedigaethau 1909
Categori:Marwolaethau 1997
Categori:Enillwyr Gwobr Erasmus